section_heading: Životopis
paragraph_text: Istaknut i kao pisac javnih i ekonomskih traktata. 1774. godine objavio je Gospodarski pravilnik (Adamovićev pravilnik), podnaslova „Kako se gospodarilo na feudalnom dobru“. Djelo pokriva teme vinarstva i vinogradarstva; sijanja, kopanja i oranja; košnje, prijevoza i skladištenja; o konjima, kobilama i ždrijebljenju; o šumarstvu i ostalom. Sadrži i manje poglavlje koje je preteča upravljanju ljudskim potencijalima. Prvi je hrvatski pisani tekst o ekonomici krupnih poljoprivrednih gospodarstava. Priručnik je o upravljanju dobrima i nosi naslov Regulamentum domaniale (Privremeni naputak (za provizora), Regulamentum Iliti Dusnoszt, i Ravnijanje Pandursko i Pravilnik o ubiranju desetine; naslijeđenog Vlastelinstva Sveta Helena: Regulamentum domaniale ). Bio je namijenjen upravitelju posjeda Svete Helene. Sačuvan je u konceptu. Otkrio ga je i objavio hrvatski povjesničar Josip Bösendorfer.